Francisco Javier Saenz de Oiza

Francisco Javier Saenz de Oiza (Kaseda, Nafarroa, 1918ko urriaren 12a − Madril, Espainia, 2000ko uztailaren 18a) arkitektoa izan zen.

Askok arkitektura modernoaren maisutzat zuten eta hainbat arkitekto espainiarrengan eragin handia izan zuen. Artikulu asko idatzi zituen egunkari eta aldizkaritan. Hitzaldiak ere sarri eman zituen eta epaimahaikide izan zen hainbat lehiaketa eta saritan.

Madrilgo Arkitektura Eskolan diplomatu zen eta "Anibal Alvarez Saria" jaso ikasketa espediente onenari. 1947 urtean Estatu Batuetara joan zen bi urtez ikasketak jarraitzera, Arte Ederretako Akademiak dirulaguntza eman baitzion. Madrilera itzuli eta 1949an Arkitektura Eskolan Osasuna eta Higiene ikasgaia ematen hasi zen, 1952an Proiektuak irakasten hasi zen arte. 1968an irakasgai honetako Katedra eskuratu zuen eta 1981-83 tartean eskolako zuzendari izan zen. Gero, irakasle emeritu izan zen hil arte.

Lan garrantzitsuak 

 1950-54 : Arantzazuko santutegia (1950-1954), Oñati, Gipuzkoa
 1961-68 : Torres Blancas eraikina, Madril (1961-1968), forma biribilduko eta ageriko konkretuzko etxebizitza dorreak, hasierako proiektutik bakarra eraiki zen.
 1971-78 : Bilboko Bankuaren Dorrea (orain BBVA dorrea), Madril, AZCA finantza- eta merkataritza-guneko altzairuzko eta beirazko bulego-eraikina.
 2003 : Jorge Oteitza eskulturgilearen omenez Oteiza Museoa, Altzuza, Egues, Nafarroa (hil ondoren amaitua)

Beste proiektu batzuk:
 1949 : Etxebizitzak Fernando el Católico kalean, Madril
 1954 : Kapera proposamena Done Jakue bidean
 1956 : Poblado de Entrevías, Madril
 1955 : Poblado de absorción Fuencarral-A, Madril
 1972 : Arturo Etxebarria etxea, Madril
 1987 : Villa Fabriciano
 1986-1989 : Etxebizitzak M-30 ertzean, Madril
 1987 : Pabiloiak Juan Carlos I erakustazokan, Madril
 1989 : Anoeta estadioa eraikitzeko proposamena, Donostia
 1989-93 : Nafarroako Unibertsitate Publikoa, Iruña
 1991 : Sant Françesc plazaren antolaketa, Palma, Balear Uharteak
 1991 : Kiroldegia, Plasencia, Espainia
 1991 : Jaialdi jauregia, Santander, Kantabria
 1992 : Euskalduna jauregia eraikitzeko lehiaketa, Bilbo
 1993 : Bulego eraikina Pio XII hiribidean, Madril

Sariak 
 1954 : Premio Nacional de Arquitectura Donejakue Bideko kapera proposamenagatik.
 1956 : Premio Nacional de Arquitectura Azoguejo plazaren proposamenagatik (Segovia), E. Laorga-rekin lankidetzan.
 1974 : Europako Bikaintasun Saria "Torres Blancas" eraikinarengatik.
 1989 : Arkitekturako Antonio Camuñas 3. Saria.
 1989 : Arkitekturako Urrezko Domina, Espainiako Arkitektoen Kontseilu Nagusiak emana.
 1991 : Madrilgo Udalaren Hirigintza eta Arkitektura Saria (Premio de Arquitectura y Urbanismo) M-30 ertzeko etxebizitzengatik.
 1993 : Arteetako Asturiaseko Printzearen Saria (Premio Príncipe de Asturias de las Artes).

Omenezko eskultura 
 Sáenz de Oizari omenaldia. Espazioaren banaketa, bi diedroren aurkaritzaz (Jorge Oteiza, Nafarroako Unibertsitate Publikoaren Kanpusa)

 Bibliografia 

 Javier Saenz de Oiza, arquitecto. Javier Saenz de Oiza, Antón Capitel y Javier Saenz Guerra. Ediciones Pronaos, S.A. Madril, 1996. ()
 F.J. Saenz de Oiza, arquitecto: libro-estudio. Rosario Alberdi Jiménez y Javier Saenz Guerra. Ediciones Pronaos, S.A. Madril, 1996. ()
 Cinco proyectos de vivienda social en la obra de Javier Saenz de Oiza. Rosario Alberdi Jiménez. Ediciones Pronaos, S.A. Madril, 1996. ()
 La bicicleta aproximativa: conversaciones en torno a Saenz de Oiza. Juan Daniel Fullaondo Errazu. Kain Editorial. Madril, 1991. ()
 Banco de Bilbao, Saenz de Oiza. Andrés Cánovas Alcaraz. Universidad Politécnica de Madrid. Escuela Técnica Superior de Arquitectura. Departamento de Proyectos Arquitectónicos. Madril, 2000. ()
 Francisco Javier Saenz de Oiza 1947-1988. El Croquis. El Escorial, 2002 ()
 J. Saenz de Oiza: Mallorca, 1960-2000, proyectos y obras''. Federico Climent Guimerá y Jaume Carbonero Malbertí. José J. Olañeta, Editor. Palma de Mallorca, 2001. ()

Nafarroa Garaiko arkitektoak
Kasedarrak
Arteetako Asturiasko Printzesa saridunak
Madrilen hildakoak
Francisco Javier Saenz de Oiza